**Výzva na podávanie návrhov na uzavretie Koncesnej zmluvy – oznámenie o koncesii**

*(podľa zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len ,,ZVO“) a podľa § 281 až 288 Obchodného zákonníka (ďalej len ,,OZ“))*

1. **Identifikačné údaje vyhlasovateľa**

|  |  |
| --- | --- |
| Názov: | **Fakultná nemocnica Trenčín** |
| Sídlo: | Legionárska 28, 911 71 Trenčín |
| IČO:DIČ: | 006104702021254631 |
| Zastúpený radou riaditeľov: | Ing. Marián Juruš, generálny riaditeľJUDr. Marek Šedík, ekonomický riaditeľMUDr. Stanislav Pastva, medicínsky riaditeľ |
| Adresa profilu vyhlasovateľa: | <http://www.fntn.sk/verejne-obstaravanie> |
| /URL/: | https://www.uvo.gov.sk/vyhladavanie-profilov/detail/1359 |
| Kontaktná osoba: | Ing. Michal Plesník, OCNaVO |
| Adresa: | Legionárska 28, 91171 Trenčín |
| Telefón | 032 6566 838 |
| E-mail: | michal.plesnik@fntn.sk |

(ďalej aj ,,*vyhlasovateľ*“)

1. **Identifikácia súťaže**

Druh verejného obstarávateľa: Organizácia riadená verejným právom

Verejný obstarávateľ v zmysle § 7 ods. 1 písm. d) zákona

č. 343/2015 Z. z. o verejnom obstarávaní

Druh postupu: Podlimitná koncesia postupom obchodnej verejnej súťaže vyhlásená

Výzvou na podávanie návrhov

Názov predmetu koncesie: Modernizácia a prevádzkovanie tepelno-technologických zariadení a vonkajších rozvodov tepla

Vyhlásené a publikované: touto Výzvou dňa 27.12.2018

1. **Predmet koncesie**

Predmetom koncesie je navrhnutie a realizácia opatrení na zníženie energetickej náročnosti a modernizácia tepelno-technologických zariadení a vonkajších rozvodov tepla Fakultnej nemocnice Trenčín. Koncesionár analyzuje stav predmetných tepelno-technologických zariadení a spotrebu energie, navrhne technické opatrenia na zlepšenie energetickej hospodárnosti a na zníženie súvisiacich prevádzkových nákladov. Tieto opatrenia realizuje, prevádzkuje energetický systém zariadení po realizácii opatrení a vyčísľuje dosiahnuté úspory, po realizácii opatrení a zároveň zabezpečí financovanie celého projektu.

V rámci plnenia predmetu zákazky bude koncesionárom vypracovaný návrh energeticky úsporných opatrení. Opatrenia budú následne realizované a financované z vlastných finančných prostriedkov navrhovateľa. Opatrenia sa budú týkať modernizácie a rekonštrukcie energetických a/alebo vykurovacích technologických zariadení a dodávky teplej úžitkovej vody, tiež vonkajších rozvodov tepla a ďalších opatrení znižujúcich energetické náklady.

Realizácia opatrení sa ukončí tým, že navrhovateľ riadne odovzdá (po skončení koncesnej zmluvy) a vyhlasovateľ preberie dielo, ktoré sa týmto stane majetkom vyhlasovateľa.

Výsledkom obchodnej verejnej súťaže bude uzatvorenie Koncesnej zmluvy na 120 mesiacov s navrhovateľom, ktorého návrh bude prijatý. Návrh Koncesnej zmluvy, ktorá vymedzuje práva a povinnosti vyhlasovateľa, práva a povinnosti koncesionára, ako aj ďalšie obchodné, organizačné, technické, prevádzkové a iné podmienky na poskytnutie predmetných prác a služieb, poskytuje vyhlasovateľ záujemcom v rámci časti B 1. Obchodné podmienky koncesnej dokumentácie.

Hlavný predmet a doplňujúce predmety zo Spoločného slovníka obstarávania (CPV):

71314000-2

1. **Predpokladaná hodnota koncesie**

4 380 371,00 € bez DPH / 120 mesiacov

1. **Rozdelenie predmetu koncesie**

Predmet koncesie nie je rozdelený na časti. Návrh musí záujemca predložiť na celý predmet koncesie bez rozdelenia na časti.

1. **Podmienky účasti**

**Podmienky účasti – OSOBNÉ POSTAVENIE (§ 32 ZVO)**

1. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
2. nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
3. nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
4. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
5. je oprávnený poskytovať službu v predmete koncesie
6. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
7. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,
8. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

Záujemca preukazuje splnenie podmienok účasti uvedených v predchádzajúcich bodoch a týkajúcich sa osobného postavenia spôsobom súladným s § 32 ods. 2, 4 a 5 ZVO, alebo spôsobom súladným s § 152 ods. 1 ZVO alebo predložením zápisu do zoznamu alebo potvrdenia o zápise do zoznamu, ktorý je rovnocenný zápisu do zoznamu hospodárskych subjektov podľa § 152 ods. 3 ZVO resp. informáciou o tom, že spoločnosť je zapísaná v zozname vedenom iným členským štátom.

Konečným rozhodnutím príslušného orgánu verejnej moci na účely ZVO sa rozumie

1. právoplatné rozhodnutie príslušného správneho orgánu, proti ktorému nie je možné podať žalobu,
2. právoplatné rozhodnutie príslušného správneho orgánu, proti ktorému nebola podaná žaloba,
3. právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo iný právoplatný rozsudok súdu.

Skupina dodávateľov zúčastnená súťaže, preukazuje splnenie podmienok účasti týkajúce sa osobného postavenia podľa tohto bodu za každého člena skupiny osobitne.

Vyžaduje sa predloženie originálov alebo úradne overených kópií všetkých dokladov požadovaných v rámci tejto podmienky účasti.

**Podmienky účasti – FINANCNÉ A EKONOMICKÉ POSTAVENIE (§ 33 ZVO)**

Záujemca musí v návrhu predložiť informácie a dokumenty, ktorými preukáže svoje finančné a ekonomické postavenie (originál alebo úradne osvedčená kópia dokladov):

1. Záujemca predloží vo svojej ponuke vyjadrenie každej banky alebo pobočky zahraničnej banky, v ktorej má vedený účet, nie staršie ako 3 mesiace od vyhlásenia koncesie (vyhlásením sa rozumie deň zverejnenia výzvy na podávanie návrhov na uzavretie Koncesnej zmluvy – oznámenie o koncesii na profile verejného obstarávateľa na webovom sídle UVO), že:

* bežný účet záujemcu nebol v nepovolenom debete za predchádzajúce obdobie 12 mesiacov ku dňu vystavenia vyjadrenia každej banky alebo pobočky zahraničnej banky resp. za obdobie, za ktoré sú údaje dostupné v závislosti od vzniku, alebo začatia prevádzkovania činnosti/zriadenia účtu;
* bežný účet záujemcu nebol predmetom exekúcie za predchádzajúce obdobie 12 mesiacov ku dňu vystavenia vyjadrenia každej banky alebo pobočky zahraničnej banky/bánk, resp. za obdobie, za ktoré sú údaje dostupné v závislosti od vzniku, alebo začatia prevádzkovania činnosti/zriadenia účtu;
* pri splácaní úveru, záujemca dodržuje splátkový kalendár.

2. Záujemca zároveň predloží aj čestné vyhlásenie v originálnom vyhotovení podpísané osobou oprávnenou konať v mene záujemcu o tom, že v iných bankových inštitúciách nemá vedené účty.

3. Záujemca predloží čestné vyhlásenie podpísané osobou oprávnenou konať v mene záujemcu, v ktorom uvedie prehľad celkového obratu za posledné tri hospodárske roky ku dňu vyhlásenia koncesie (vyhlásením sa rozumie deň zverejnenia výzvy na podávanie návrhov na uzavretie Koncesnej zmluvy na profile verejného obstarávateľa na webovom sídle UVO), resp. za ktoré sú dostupné v závislosti od vzniku alebo začatia prevádzkovania činnosti (ďalej aj ,,rozhodné obdobie“). Záujemca k čestnému vyhláseniu zároveň predloží výkaz ziskov a strát, alebo výkaz príjmov a výdavkov, za rozhodné obdobie. Verejný obstarávateľ v relevantných prípadoch namiesto dokladov podľa predchádzajúcej vety akceptuje aj predloženie informácie, že dokument je zverejnený v Registri účtovných závierok, ktorého správcom je Ministerstvo financií SR (http://www.registeruz.sk/). Minimálne požadovaný celkový obrat za rozhodné obdobie musí byť kumulatívne najmenej 1 000 000 Eur.

Skupina dodávateľov preukazuje splnenie podmienok účasti vo verejnom obstarávaní týkajúcich sa ekonomického a finančného postavenia spoločne. K prepočtu cudzej meny na Euro sa použije kurz Európskej centrálnej banky platný v deň zverejnenia výzvy na podávanie návrhov na uzavretie Koncesnej zmluvy – oznámenie o koncesii na profile verejného obstarávateľa na webovom sídle UVO.

**Podmienky účasti – TECHNICKÁ A ODBORNÁ SPÔSOBILOSŤ (§ 34 ZVO)**

Záujemca musí v návrhu predložiť informácie a dokumenty, ktorými preukáže svoju technickú a odbornú spôsobilosť (originál alebo úradne osvedčená kópia dokladov):

1. Záujemca predloží vo svojom návrhu zoznam uskutočnených prác, resp. poskytnutých služieb za predchádzajúcich päť rokov od vyhlásenia súťaže s uvedením cien, lehôt uskutočnenia/dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Minimálna požadovaná úroveň:

Splnenie určenej podmienky účasti záujemca preukáže predložením zoznamu poskytnutých služieb a stavebných prác obsahujúceho minimálne 2 referencie (potvrdenia o plnení), ktorými preukáže, že za obdobie predchádzajúcich piatich rokov od vyhlásenia súťaže uskutočnil stavebné práce, resp. poskytol službu rovnakého alebo podobného charakteru ako je predmet tejto obchodnej verejnej súťaže (modernizácie, stavby, resp. rekonštrukcie plynových kotolní I. kategórie so súčtom menovitého výkonu väčším ako 3,500 MW v zmysle STN 070703 v rezorte zdravotníctva) v celkovej súhrnnej hodnote min. 1 500 000,00 EUR.

1. Záujemca predloží vo svojej ponuke údaje o vzdelaní a odbornej praxi alebo o odbornej kvalifikácií osôb určených na plnenie koncesnej zmluvy alebo riadiacich zamestnancov.

Minimálna požadovaná úroveň:

Vyhlasovateľ požaduje, aby uchádzač preukázal, že disponuje osobami určenými na plnenie koncesnej zmluvy pre nasledujúce profesie:

* 1 x autorizovaný stavebný inžinier pre technické, technologické a energetické vybavenie stavieb s minimálne 10 ročnou odbornou praxou v projektovaní technických a technologických vybavení stavieb v oblasti tepelných, resp. plynových zariadení, účasť na vypracovaní DÚR, DSP, a DRS pre technické a technologické vybavenie kotolne alebo tepelného hospodárstva na zemný plyn v pozícií zodpovedného projektanta – záujemca preukáže predložením profesijného životopisu podpísaného dotknutou osobou a predložením dokladu o autorizačnom osvedčení pre činnosť inžinier pre technické, technologické a energetické vybavenie stavieb, vydané SKSI s odborným zameraním Tepelné/plynové zariadenia;
* 1 x energetický audítor s minimálne 3 ročnou odbornou praxou v odbore - záujemca preukáže predložením profesijného životopisu podpísaného dotknutou osobou a osvedčením o zápise do zoznamu energetických audítorov;

Skupina dodávateľov preukazuje splnenie podmienok účasti v tejto súťaži týkajúcich sa technickej a odbornej spôsobilosti spoločne.

1. **Obchodné podmienky Koncesnej zmluvy**

viď časť B.1 koncesnej dokumentácie

1. **Kritérium na výber najvhodnejšieho návrhu**

Cena nie je jediným kritériom výberu. Všetky kritéria sú uvedené v Časti A.3 koncesnej dokumentácie.

1. **Lehota na oznámenie vybraného návrhu**

Vyhlasovateľ oznámi výber najvhodnejšieho návrhu úspešnému záujemcovi po vykonaní všetkých úkonov súvisiacich s vyhodnotením predložených návrhov z hľadiska splnenia súťažných podmienok a po úkone súvisiacom s výberom najvhodnejšieho návrhu podľa stanovených kritérií na výber najvhodnejšieho návrhu. Podrobnosti o jednotlivých úkonoch ako aj o spôsobe oznámenia výberu najvhodnejšieho návrhu sú uvedené v koncesnej dokumentácii.

1. **Odkaz na internetovú adresu, na ktorej je koncesná dokumentácia dostupná**

<https://www.uvo.gov.sk/vyhladavanie-profilov/detail/1359>

1. **Odkaz na uverejnenú Výzvu na podávanie návrhov**

<http://www.fntn.sk/verejne-obstaravanie>

<https://www.uvo.gov.sk/vyhladavanie-profilov/detail/1359>

1. **Obsah návrhu**

viď koncesná dokumentácia

1. **Spôsob podávania návrhov**

viď koncesná dokumentácia

1. **Lehota na predkladanie návrhov**

**do 14.02.2019 do 10:00 hod**

1. **Termín otvárania návrhov**

**dňa 14.02.2019 o 13:00 hod**

1. **Adresa, na ktorej sa návrhy predkladajú a otvárajú**

Fakultná nemocnica Trenčín

Legionárska 28

911 71 Trenčín

Otváranie návrhov: Budova riaditeľstva FN Trenčín, zasadacia miestnosť na 3. poschodí

1. **Spôsob komunikácie**

Komunikácia medzi vyhlasovateľom a záujemcami sa uskutočňuje písomne prostredníctvom pošty, iného doručovateľa alebo kombináciou pošty alebo iného doručovateľa a elektronických prostriedkov (e-mailom). Doručovanie sa riadi Správnym poriadkom.

1. **Jazyk alebo jazyky, v ktorých možno predkladať návrhy**

Celý návrh, tiež doklady, dokumenty v ňom predložené a písomnosti doručované vyhlasovateľovi od záujemcov/navrhovateľov, musia byť predložené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Ďalšie potrebné informácie**

Záujemca je povinný postupovať v súlade s touto výzvou a s podmienkami súťaže, požiadavkami, spôsobom komunikácie, spôsobom predkladania návrhu a ostatnými dôležitými informáciami pri vypracovaní návrhu, ktoré sú súčasťou koncesnej dokumentácie zverejnenej na profile vyhlasovateľa v zmysle bodu 10 tejto Výzvy.